સરદાર પટેલની વિશાળ પ્રતિભાને તાદ્રશ્ય કરતી અને ચાલતી પ્રતિમાનું નિર્માણ એ સૌથી મોટો પડકાર હતો, તેમ આ પ્રતિમાના નિર્માણ સાથે સંકળાયેલા સૂત્રોનું કહેવું છે. વિશ્વની મોટાભાગની પ્રતિમા એક એક જ લાઇનમાં ઊભી પ્રતિમાઓ છે જ્યારે આ પ્રતિમા એક સાહજિક રીતે ચાલતા વ્યક્તિની નિર્માણ કરવાની હતી. બન્ને પગ વચ્ચે ૬.૪ મીટરની જગા રાખવી અને એ પણ વિશાળ ડેમ તેમજ નદીના પટ પરથી વહેતી હવાની ગતિને જીરવી શકે તેવી રીતે બનાવવામાં ઇજનેરી કૌશલ્ય પુરવાર થાય છે.